മരംവീണ് പേരിശേരിയില് വൈദ്യുതി വിതരണം താറുമാറായി ചെങ്ങന്നൂര്: മാവേലിക്കര കോഴഞ്ചേരി റോഡില് പേരിശേരി മഠത്തും പടിക്ക് സമീപം മരം കടപുഴകി വീണ് വൈദ്യുതി കമ്ബികള് പൊട്ടി. വൈദ്യുതി തൂണുകളും തകര്ന്നു. സംഭവം പുലര്ച്ചെയായതിനാല് വന് ദുരന്തം ഒഴിവായി. വെള്ളിയാഴ്ച പുലര്ച്ചെ 1.30നാണ് പുരയിടത്തില് നിന്ന പ്ലാവ് കടപുഴകി 11 കെ.വി ലൈനില് വീണത്. കമ്ബികള് പൊട്ടി റോഡില് വീണു. രണ്ട് വൈദ്യുതി തൂണുകളും തകര്ന്നു. മൂന്ന് തൂണുകള്ക്ക് ഭാഗികമായി കേടുപാടുകള് സംഭവിച്ചു. ഇതോടെ ഈ ഭാഗങ്ങളിലെ വൈദ്യുതി ബന്ധം പൂര്ണമായും നിലച്ചു. സമീപത്തെ വീടുകളിലേക്കുള്ള കമ്ബികളും സര്വീസ് കേബിളുകളും പൊട്ടി വീണു. വീടുകളുടെ ഓടുകളും തകര്ന്നിട്ടുണ്ട്. ഇതോടെ ഇതുവഴിയുള്ള ഗതാഗതവും ഭാഗീകമായി നിലച്ചു. ഏറെ നേരത്തെ ശ്രമത്തിനൊടുവില് ഉച്ചക്ക് 1.30നാണ് മരം മുറിച്ചുമാറ്റി ഗതാഗതം പുന:സ്ഥാപിച്ചത്. വൈകിട്ട് 6 മണിയോടു കൂടി വൈദ്യുതി ബന്ധവും പുനഃസ്ഥാപിച്ചു.